**PREVÁDZKOVÁ SMERNICA LETISKA**

 **RC Klubu Abrahám**

**Pred vstupom na letisko je každá osoba povinná oboznámiť sa s touto prevádzkovou smernicou!**

**Každá osoba, ktorá sa zdržuje v priestoroch letiska je povinná dodržiavať tento prevádzkový poriadok, a je plne zodpovedná za svoje správanie a konanie ako aj konanie osôb v jej doprovode a v plnej miere zodpovedá za prípadné spôsobené škody na zdraví alebo majetku.**

1. Vzhľadom na to, že sa jedná o súkromný pozemok vstup na letisko RC Klubu Abrahám je povolený výlučne členom RC Klubu Abrahám, ktorí majú uhradený členský poplatok na aktuálny rok, prípadne jednorazový denný lístok (vstupenku). Ostatným osobám je na letisko z bezpečnostných dôvodov vstup zakázaný s výnimkou športových podujatí organizovaných členmi RC Klubu Abrahám.
2. Člen RC Klubu Abrahám môže pozvať vo výnimočných prípadoch pozvať na lietanie iného modelára (kolegu z iného klubu, obce, alebo mesta).
3. Automobily je možné zaparkovať výlučne len na vyhradených miestach a to spôsobom ako znázorňuje mapka letiska. Príjazdová a odjazdová cesta musí zostať vždy voľná! POZOR na možnú kolíziu s pristávajúcim modelom !!! (viď situačnú mapku letiska)
4. V prípade návštevy letiska je zakázané vstupovať na okolité pozemky mimo vyhradenej plochy letiska a akýmkoľvek spôsobom znečisťovať alebo ničiť ich porast.
5. **Udržujte poriadok!**. **Je zakázané** akýmkoľvek spôsobom znečisťovať plochu a jej okolie odhadzovaním odpadkov, papierov, handier, úlomkov z modelov a ich nepoužiteľných súčiastok.
6. Špeciálne fajčiarov **žiadame** aby ste si svoje riadne uhasené ohorky z  cigariet a  drobný odpad dali do vlastného igelitového vrecka a zobrali so sebou s výnimkou spoločenských športových akcií kde bude odpadovú problematiku bude RC Klub Abrahám resp. koordinátor stretnutia.
7. Prísny zákaz zakladania otvoreného ohňa na ploche letiska a v jej okolí, s výnimkou grilovania pri dodržaní požiarnobezpečnostných predpisov v čase zelených poľnohospodárskych plodín.
8. V letných mesiacoch v čase dozrievania poľnohospodárskych plodín je **prísny zákaz**:
	* možnosti grilovania
	* fajčenia a akéhokoľvek používania otvoreného ohňa na letisku

**Hrozí nebezpečenstvo požiaru a škody na majetku dozrievajúcich**

**poľnohospodárskych plodín!!!**

1. **Je zakázaný** voľný pohyb psov a iných domácich zvierat po letisku. Zvieratá musia byť vždy na vôdzke a mať prípade psov košík. **Majiteľ zvieraťa plne zodpovedá** za odstránenie exkrementov z plôch letiska a za škody spôsobené psom, alebo iným zvieraťom.
2. **Členovia RC Klubu Abrahám** majú právo kontrolovať oprávnenie vstupu na letiskovú plochu, účel využívania plochy a dodržiavania platných smerníc. Člen môže zakázať štart hlučného modelu bez tlmiča hluku, prípadne prikázať ukončenie nebezpečného lietania nad divákmi, za svojím chrbtom, automobilmi a podobne. Pri porušovaní smerníc RC klubu Abrahám sa člen preukáže platným preukazom a následne poučí dotyčnú osobu o smerniciach platných na letisku.
3. Ak pilot (modelár, návštevník, člen klubu) ani po opakovanom upozornení neuposlúchne túto výzvu bude mu zakázané ďalšie lietanie bez možnosti vrátenia sumy za denné povolenie. V prípade viacnásobného porušenia smerníc môže byť dotyčná osoba (nečlen modelár, alebo návštevník letiska) vyvedená z priestorov letiska členom RC Klubu Abrahám a v budúcnosti jej môže byť zakázaný vstup na letisko.
4. V prípade, že sa bude jednať o člena RC klubu Abrahám, ktorý nebude dodržiavať platné smernice budú voči nemu vyvodené dôsledky podľa platných stanov klubu.
5. Pri organizovaných športových akciách resp. leteckých dňoch alebo súťaží podlieha letová prevádzka priamym pokynom **RIADIACEHO LETOVEJ PREVÁDZKY** pričom tieto prevádzkové pravidlá sa rozšíria o ďalšie body platné počas organizovania akcie platné pre daný letový deň, s ktorými sa piloti oboznámia na predletovom brífingu.

**V prípade ak niektorý z návštevníkov letiska (hostia, návštevníci, piloti) nebude dodržiavať prevádzkovú smernicu schválenú RC Klubom Abrahám a viacnásobne ju poruší môže byť vykázaný a vyvedený členom, alebo správcom RC Klubu Abrahám z priestorov letiska!**

Táto smernica bola schválená na ustanovujúcej členskej schôdzi RC Klubu Abrahám a nadobúda účinnosť dňom jej schválenia.

V Abraháme dňa 28.10.2015

 **--------------------------------------**

 Ing. Eduard Haršányi

predseda RC Klubu Abrahám